31999R0012
L 004/1
JURNALUL OFÍCIAL AL UNIUNII EUROPENE
REGULAMENTUL (CE) NR. 12/1999 AL COMISIEI
din 7 ianuarie 1999
de modificare a Regulamentului (CE) nr. 1921/95 de stabilire a normelor de aplicare a sistemului de licențe de import în domeniul produselor prelucrate din fructe și legume și de abrogare a Regulamentului (CEE) nr. 3566/90
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2201/96 al Consiliului din 28 octombrie 1996 privind organizarea comună a pieței produselor prelucrate din fructe și legume (1), modificat ultima dată de Regulamentul (CE) nr. 2199/97 (2), în special articolul 11 alineatul (2),
întrucât Regulamentul (CE) nr. 1921/95 al Comisiei (3), modificat de Regulamentul (CE) nr. 2427/95 (4), a stabilit în anexa sa o listă a produselor pentru care sunt necesare licențe de import, precum și valorile garanțiilor; întrucât experiența dobândită cu aceste măsuri de monitorizare a importurilor, precum și evoluția metodelor comerciale și statistice permit eliminarea unor produse din respectiva anexă; întrucât, ca urmare a acestei eliminări, articolul 6 din Regulamentul (CE) nr. 1921/95 nu mai are obiect și ar trebui eliminat;
întrucât, în conformitate cu plafonul tarifar pentru vișine prelucrate provenind din Fosta Republică Iugoslavă a Macedoniei, fixat prin Regulamentul (CE) nr. 77/98 al Consiliului (5) și administrat în conformitate cu Regulamentul (CE) nr. 123/98 al Comisiei (6), produsele cuprinse în codul NCex 0813 40 95 ar trebui adăugate la lista de produse pentru care sunt necesare licențe de import și ar trebui stabilite garanțiile corespunzătoare;
întrucât Regulamentul (CEE) nr. 3566/90 al Comisiei (7), modificat de Regulamentul (CE) nr. 1032/95 (8), stabilește lista produselor pentru care este aplicabil articolul 2 alineatul (2) din Regulamentul (CE) nr. 1921/95; întrucât, pe de altă parte, Regulamentul (CE) nr. 2125/95 al Comisiei (9), modificat ultima dată de Regulamentul (CE) nr. 2493/98 (10), prevede această măsură pentru ciupercile conservate, iar Regulamentul (CE) nr. 122/98 al Comisiei (11), modificat de Regulamentul (CE) nr. 1057/98 (12) și de Regulamentul (CE) nr. 123/98 referitor la vișinele prelucrate, provenind din Republica Bosnia-Herțegovina și Croația și din Fosta Republică Iugoslavă a Macedoniei și întrucât, pe de altă parte, menținerea respectivei liste pare inutilă pentru celelalte produse sau proveniențe; întrucât, din rațiuni de claritate și eficiență a aplicării, Regulamentul (CEE) nr. 3566/90 ar trebui abrogat;
întrucât măsurile prevăzute în prezentul regulament sunt în conformitate cu avizul Comitetului de gestionare a produselor prelucrate pe bază de fructe și legume,
ADOPTĂ PREZENTUL REGULAMENT:
Articolul 1
Regulamentul (CE) nr. 1921/95 se modifică după cum urmează:
1.
Articolul 6 se elimină.
2.
Anexa se înlocuiește cu anexa la prezentul regulament.
Articolul 2
Regulamentul (CEE) nr. 3566/90 se abrogă.
Articolul 3
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 7 ianuarie 1999.